**Аманбек Назерке**

**(Астана, Қазақстан)**

**СҰЛУЛЫҚ САЛОНЫН КОНТЕМПОРАРИ СТИЛЬДЕ ҚАЙТА ӨҢДЕУ: ЭСТЕТИКАЛЫҚ ЖӘНЕ ЖАЙЛЫЛЫҚ КЕҢІСТІГІ**


## Қазіргі заманғы сұлулық салондары тек қана шаштараз немесе косметологиялық қызмет көрсететін орын ғана емес, сонымен қатар адамдардың өзіне күтім жасау, демалу және эстетикалық рахат алу кеңістігіне айналды. Мұндай кеңістіктердің интерьерлік шешімі адамға жайлылық пен тыныштық сыйлап, қызмет көрсету процесін барынша ыңғайлы етуі қажет. Осыған орай, интерьерде стиль мен функционалдылықтың үйлесімі ерекше маңызға ие. Бұл мақалада контемпорари стилінде сұлулық салонын қайта құру мәселесі қарастырылады.

Контемпорари (ағылш. Contemporary) — бұл интерьер дизайнда кең таралған заманауи стильдердің бірі, ол минимализм, хай-тек, модерн және функционализм элементтерін үйлесімді түрде біріктіреді. Бұл стильдің негізгі мақсаты – кеңістікке жеңіл, еркін атмосфера беру және барлық элементтердің функционалдылығын арттыру. Контемпорари – нақты бір тарихи кезеңмен шектелмейтін, үнемі дамып, жаңарып отыратын бағыт.

Контемпорари стилі 20 ғасырдың екінші жартысында, шамамен 1970-жылдардан бастап дами бастады. Ол модернизмнен бастау алып, уақыт өте келе скандинавиялық, индустриалдық және минималистік бағыттардың ықпалында өзіндік ерекшелігін қалыптастырды. Бұл стильдің дамуында белгілі дизайнерлер – Чарльз мен Рэй Имз, Флоренс Нолл, Диетер Рамс және басқалардың еңбектері маңызды рөл атқарды.


Сұлулық салонын жобалауда контемпорари стилін қолдану – тек визуалды тартымдылықты ғана емес, сондай-ақ практикалық тиімділікті де қамтамасыз етеді. Аумағы (58 м²) барынша тиімді пайдалану, клиенттер мен қызметкерлердің қозғалыс бағытын ойластыру, жабдықтарды ыңғайлы орналастыру – осының барлығы стильдің философиясымен үндес келеді.

Алғашқы жоспарда (реставрацияға дейін) кеңістік негізінен төрт аймақтан тұратын: кіреберіс, холл, бір бөлме және санитарлық торап. Кеңістіктің үлкен бөлігі бос әрі анық мақсатқа бағытталмаған болып көрінеді. Жобаның басты мәселесі – функционалдылықтың жоқтығы және бөлмелердің нақты қызметіне сай бейімделмегендігі. Клиенттер үшін де, қызметкерлер үшін де қолайсыз жағдайлар туындауы мүмкін еді.



Сурет 1. Қайта өңдеуге дейінгі алғашқы жоспар

Қайта өңдеуден кейінгі жаңа жоспар мүлдем басқа көрініске ие болды. Кеңістік нақты аймақтарға бөлінген: кіреберіс (1), шаштараз бөлмесі (2), нейл-арт, маникюр мен педикюр бөлмесі (3), дәліз (4), қызметкерлерге арналған аймақ (5) және екі санторап (6 және 7). Бұл жаңа ұйымдастыру кеңістікті барынша тиімді пайдалануға мүмкіндік береді.



Сурет 2. Қайта өңдеуден кейінгі жоспар

Контемпорари стиліндегі интерьер ашық реңдер мен табиғи жарықты пайдалану арқылы кеңістікті визуалды түрде кеңейтіп, қарапайымдылық пен функционалдылықты үйлестіреді.

Шаштараз бөлмесі (2) мен маникюр-педикюр аймағы (3) бөлек орналасып, әр қызмет түрі үшін өз аумағы қарастырылған. Бұл клиенттердің жеке кеңістігін қамтамасыз етіп, жұмыс барысын ыңғайлы етеді. Сонымен қатар, қызметкерлерге арналған жеке аймақтың (5) қосылуы — олардың жайлылығын арттырып, кәсіби қызмет көрсету сапасын жоғарылатады.

Санитарлық тораптар екі бөліктен жасалған — клиенттер ағыны көп болатын сұлулық салоны үшін өте тиімді шешім. Бұл қызмет көрсету жылдамдығын арттырып, кезекті азайтып, ықпал етеді. Дәліз (4) арқылы кеңістіктегі логистика дұрыс ұйымдастырылып, бөлмелер арасында қозғалыс ыңғайлы етілген.

Жалпы алғанда, кеңістікті дұрыс аймақтарға бөлу мен контемпорари стиліндегі интерьер шешімдері сұлулық салонының эстетикасы мен функционалдығын арттырады. Жаңартылған жоба — көркемдік талғам мен тиімді жоспарлаудың үйлесімі болып табылады.



Сурет 3. Контемпорари стиліндегі нейл-арт (маникюр) бөлмесі

Әр бөлме – өзіндік стилі мен атмосферасы бар кеңістік. Ағымды, органикалық пішіндегі төбедегі композиция интерьерге көркемдік динамизм (динамизм – қозғалғыс , әрекеттің даму жылдамдығы, динамикамен бірдей) беріп, клиентке жайлылық пен тыныштық сыйлайды. Ішкі дизайн – тек қызмет көрсету аймағы емес, заманауи арт-инсталляция әсерін тудырады.

Қабырғалар мен еденге жағылған нәзік қызғылт мәрмәр текстурасы бөлменің нәзік әрі сәнді сипатын ашады. Бұл түстер психологиялық тұрғыдан тыныштандырады, клиенттің эмоционалдық жайлылығын арттырады. Бұл, әсіресе, ұзақ уақытты қажет ететін педикюр процедуралары үшін маңызды.

Бөлмедегі функционалды аймақтар шебер орналастырылған. Жұмсақ орындықтар мен жеке аяқ жууға арналған шұңқыр әр клиентке бөлек кеңістік ұсынады, ал платформалы педикюр аймағы – техник пен клиент үшін қолайлылықты қамтамасыз етеді. Маникюр үстелдері мен жұмыс орындары жарыққа жақын орналасқан – бұл дәлдікті талап ететін процедуралар үшін аса маңызды.

Бөлме тек жұмыс процесіне емес, визуалды тартымдылыққа да бағытталған.

Контемпорари стиліндегі нейл-арт (педикюр) бөлмесінің жиһаздар жиынтығы – интерьердің басты акценті. Жарқын түстер палитрасындағы креслолар мен пуфтар эстетикалық әрі функционалды.

0



Сурет 4. Контемпорари стиліндегі нейл-арт (педикюр) бөлмесінің жиһаздар жиынтығы

Арқалығы гүл формасындағы мөлдір, түрлі түсті акрилден жасалған, бұл дизайнға жеңілдік пен заманауилық береді. Эргономикалық пішін арқаны қолдап, жайлылықты қамтамасыз етеді. Қаңқасы – алтын түсті металл, отырғыштары мен тіреуіштері – вельветпен қапталған. Бұл жиынтық стиль мен жайлылықты үйлестіреді.

Сол стильде жасалған пуфтар педикюр жиынтығының ғана емес, интерьердің жеке элементі ретінде де қолданылады. Ықшам әрі орнықты болғандықтан, олар шеберлер мен клиенттерге ыңғайлы. Жан-жақтылығы арқасында пуфтар сұлулық салондарынан бастап демалыс аймақтарына дейін кез келген кеңістікке бейімделе алады.

Жиынтықтың артықшылықтары:

• Эргономика: кресло арқалығы клиенттің арқасына бейімделеді;

• Материалдар: берік пластик, вельвет мата және металл аяқтардың үйлесімі эстетика мен ұзақ қызмет етуге кепіл болады;

• Көпфункционалдылық: кресло мен пуфтарды басқа аймақтарда жеке отыру немесе сәндік элемент ретінде қолдануға болады;

• Заманауи стиль: ашық түстер, раушан пішініндегі мөлдір элементтер мен жұмсақ формалар контемпорари стилінің концепциясына мінсіз сай келеді.

### Сұлулық салонын қайта өңдеудің артықшылықтары:

• Жаңартылған эстетика – заманауи интерьер клиенттерге тартымды әсер қалдырады.

• Функционалдылық – кеңістікті тиімді ұйымдастыру арқылы қызмет көрсету процесі жеңілдейді.

• Клиенттердің жайлылығы – эргономикалық жиһаздар мен сәнді атмосфера релакс пен сенімділік тудырады.

• Қызметкерлердің жұмыс тиімділігі – ыңғайлы жағдай олардың мотивациясы мен өнімділігін арттырады.

• Әлеуметтік желілер үшін тартымдылық – визуалды стиль Instagram мен басқа платформаларда жарнамаға оң әсер етеді.

Сұлулық салонының интерьерін жаңарту – бұл жай ғана сән емес, бұл клиенттерге де, қызметкерлерге де қолайлы әрі заманауи орта құру. Мұндай өзгеріс салонның беделін арттырып, табысты бизнес жүргізуге ықпал етеді.

**Қолданылған әдебиеттер тізімі:**

1. Жанұзақов Б. Ж., Сейілхан С. Т. Құрылыс нысандарын жобалау негіздері // Жанұзақов Б. Ж. Таңдамалы еңбектер: оқу құралы. — Алматы: ҚазҰТЗУ, 2018. — 240 б. — 45–87-беттер. — URL: <https://kazntu.kz/kk/book/kurylys-nysandaryn-zhobalau-negizder>
2. Байтөлеуов А. М. Құрылыс инженериясының негіздері // Байтөлеуов А. М. Монография. — Астана: Фолиант, 2020. — 312 б. — 101–145-беттер. — URL: <https://foliant.kz/kk/books/kurylys-inzheneriyasy>
3. Архангельская Н. А. Современный интерьер: стили и направления // Архангельская Н. А. Избранное: Ст. науч. труды. — М.: Архитектура-С, 2019. — 760 с. — С. 12–65. — URL:<https://www.archlib.ru/book/arkhangelskaya-modern-interior>
4. Брукс А. Дизайн интерьера: Практическое руководство // Брукс А. Избранное. — СПб.: Питер, 2020. — 320 с. — С. 34–78. — URL:<https://www.piter.com/book/design-interior-brooks>
5. Седова Е. В. Интерьер в стиле контемпорари: идеи и решения // Седова Е. В. Монография. — М.: Эксперт, 2021. — 240 с. — С. 20–63. — URL:<https://www.expertbooks.ru/catalog/contemporary-style-sedova>
6. Пилявский В. И. Архитектура интерьера: проектирование общественных интерьеров // Пилявский В. И. Избранное. — СПб.: Питер, 2017. — 304 с. — URL:<https://www.piter.com/book/architecture-of-interior-pilyavsky>

**Ғылыми жетекшісі:**

Болысбекова Райхан Т , аға оқытушы, магистр, ЕҰУ.